****

**คำอธิบายรายวิชา**

**ภูมิศาสตร์**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นประถมศึกษาปีที่ 3 เวลา 20 ชั่วโมง/ปี**

สำรวจข้อมูลทางภูมิศาสตร์ในโรงเรียนและชุมชนเพื่อแสดงตำแหน่ง ระยะ ทิศทาง วาดแผนผังเพื่อแสดงตำแหน่ง ที่ตั้งของสถานที่สำคัญในบริเวณโรงเรียนและชุมชน สิ่งแวดล้อมของชุมชนในอดีตกับปัจจุบัน การใช้ประโยชน์จากสิ่งแวดล้อมในการดำเนินชีวิตของมนุษย์ การประกอบอาชีพที่เป็นผลมาจากสิ่งแวดล้อมทางธรรมชาติในชุมชน ความหมายและประเภทของมลพิษโดยมนุษย์ สาเหตุของมลพิษที่เกิดจากการกระทำของมนุษย์ ลักษณะของเมืองและชนบท ภูมิประเทศและภูมิอากาศที่มีผลต่อการดำเนินชีวิตของคนในชุมชน ผลกระทบของการเปลี่ยนแปลงสิ่งแวดล้อมที่มีต่อชุมชน และการจัดการสิ่งแวดล้อมในชุมชน

โดยใช้กระบวนการเรียนรู้แบบ Active Learning บนพื้นฐานการเรียนรู้ด้วยกระบวนการทางภูมิศาสตร์ การสื่อสารข้อเท็จจริงและข้อคิดเห็นรูปแบบต่าง ๆ การคิดขั้นพื้นฐานและขั้นสูงตามช่วงวัย   
การป้องกันและแก้ไขปัญหาบนพื้นฐานของหลักเหตุผล คุณธรรม และข้อมูลสารสนเทศ การใช้เครื่องมือทางภูมิศาสตร์ การฝึกกระบวนการเรียนรู้และปรับตัวให้ทันต่อการเปลี่ยนแปลงของสิ่งแวดล้อม รวมถึงการใช้เทคโนโลยีเพื่อการเรียนรู้และนำเสนอข้อมูลได้อย่างเหมาะสม

เพื่อให้เกิดความรู้ ความเข้าใจ มีทักษะ คุณลักษณะอันพึงประสงค์ และสมรรถนะตามหลักสูตร สามารถสื่อสารด้วยวิธีที่มีประสิทธิภาพ สามารถใช้ทักษะการคิดเพื่อการดำเนินชีวิตของตนเองในสังคม   
เห็นคุณค่าของสิ่งแวดล้อมต่อการดำเนินชีวิต สามารถเรียนรู้ ปรับตัว และอยู่ร่วมกันในสังคมที่มีวิถีชีวิตหลากหลาย สามารถใช้เทคโนโลยีได้อย่างถูกต้อง สร้างสรรค์ และมีคุณธรรม รวมถึงปฏิบัติตนเพื่อการอนุรักษ์สิ่งแวดล้อม โดยคำนึงถึงผลกระทบและประโยชน์ต่อการพัฒนาตนเอง สังคม และสิ่งแวดล้อม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 5.1** | **ป.3/1** | **ป.3/2** |
| **มฐ. ส 5.1** | **ป.3/1, ป.3/2, ป.3/3, ป.3/4, ป.3/5** | **ป.3/6** |
|  | **6 ตัวชี้วัด** | **2 ตัวชี้วัด** |

**รวม 8 ตัวชี้วัด**

**โครงสร้างรายวิชาพื้นฐาน ภูมิศาสตร์ ป.3**

**เวลา 20 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  การใช้แผนผัง แผนที่ และ  รูปถ่าย | **ตัวชี้วัดระหว่างทาง**  **มฐ. ส 5.1 ป.3/1**  สำรวจข้อมูลทางภูมิศาสตร์ในโรงเรียนและชุมชนโดยใช้แผนผัง แผนที่ และรูปถ่าย  เพื่อแสดงความสัมพันธ์ของตำแหน่ง ระยะ ทิศทาง  **ตัวชี้วัดปลายทาง**  **มฐ. ส 5.1 ป.1/2**  วาดแผนผังเพื่อแสดง  ตำแหน่งที่ตั้งของสถานที่สำคัญในบริเวณโรงเรียนและชุมชน | **1) สมรรถนะที่ 1**ความสามารถในการสื่อสาร  **2) สมรรถนะที่ 4** ความสามารถในการใช้ทักษะชีวิต  **3) สมรรถนะที่ 5** ความสามารถในการใช้เทคโนโลยี | แผนผัง แผนที่ และรูปถ่าย เป็นเครื่องมือในการแสดงตำแหน่งที่ตั้งของสถานที่สำคัญในบริเวณโรงเรียนและชุมชน | **6** |
| **หน่วย**  **การเรียนรู้ที่ 2**  ชุมชนของเรา | **ตัวชี้วัดระหว่างทาง**  **มฐ. ส 5.2 ป.3/1**  เปรียบเทียบการเปลี่ยนแปลงสิ่งแวดล้อมของชุมชนในอดีต กับปัจจุบัน  **มฐ. ส 5.2 ป.3/2**  อธิบายการใช้ประโยชน์จากสิ่งแวดล้อมและ  ทรัพยากรธรรมชาติ ในการสนองความต้องการพื้นฐานของมนุษย์ และการประกอบอาชีพ  **มฐ. ส 5.2 ป.3/3**  อธิบายสาเหตุที่ทำให้เกิด  มลพิษโดยมนุษย์  **มฐ. ส 5.2 ป.3/4**  อธิบายความแตกต่างของ  ลักษณะเมืองและชนบท  **มฐ. ส 5.2 ป.3/5**  อธิบายความสัมพันธ์ของ  ลักษณะทางกายภาพกับ  การดำเนินชีวิตของคนใน  ชุมชน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | ปัจจุบันสิ่งแวดล้อมในชุมชนมีการเปลี่ยนแปลงไปจากอดีตมนุษย์มีความจำเป็นต้องใช้ประโยชน์จากสิ่งแวดล้อมและทรัพยากรธรรมชาติในการตอบสนองความต้องการพื้นฐานและการประกอบอาชีพ เมืองและชนบทจึงเป็นชุมชนที่มีความแตก ต่างกันทั้งกายภาพและ วิถีชีวิต ภูมิประเทศ  ภูมิอากาศและทรัพยากรธรรมชาติส่งผลต่อการดำเนินชีวิตของคนในชุมชน | **10** |
| **หน่วย**  **การเรียนรู้ที่ 3**  สิ่งแวดล้อม  ในชุมชน | **ตัวชี้วัดระหว่างทาง**  **มฐ. ส 5.2 ป.3/3**  อธิบายสาเหตุที่ทำให้เกิด  มลพิษโดยมนุษย์  **ตัวชี้วัดปลายทาง**  **มฐ. ส 5.2 ป.3/6**  มีส่วนร่วมในการจัดการสิ่งแวดล้อมในชุมชน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 3**ความสามารถในการแก้ปัญหา  **4) สมรรถนะที่ 4** ความสามารถในการใช้ทักษะชีวิต | มลพิษเกิดจากการกระทำของมนุษย์ ทุกคนจึงควรมีส่วนร่วมในการจัดการสิ่งแวดล้อมในชุมชน | **4** |